
ОБЩИНСКИ СЪВЕТ – ВРАЦА 
ПРЕДЛОЖЕНИЕ
от Калин Каменов

Кмет на Община Враца
ОТНОСНО: Възмездно придобиване право на собственост върху недвижим имот, представляващ сграда с идентификатор 12259.1021.122.6 по Кадастралната карта на гр.Враца


          УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
В Община Враца е постъпило мотивирано предложение вх.№2600-1663/11.06.2021 г. от Виктория Начева – Управител на „Тролейбусен транспорт - Враца“ ЕООД, за изграждане на автогара, за нуждите на дружеството. Според Наредба №33 за обществен превоз на пътници и товари на територията на Република България, всяко транспортно дружество трябва да използва автогара за начална и крайна точка на автобусните линии. Към момента дружеството не разполага с общинска такава и използва автогара под наем. Сумата, която заплаща на наемодателя е в приблизителен размер около 4200-5000 месечно. 
Предложението на г-жа Начева е разгледано от Комисия, назначена със Заповед №1827/25.10.2018 г. на Кмета на Община Враца, по реда на §1 от Допълнителните разпоредби на Наредбата за реда за придобиване, управление и разпореждане с общинско имещуство. Взето е решение Община Враца за закупи недвижим имот, представляващ сграда с идентификатор 12259.1021.122.6 по Кадастралната карта на гр.Враца, ведно с прилежащите й части, с площ 232 кв.м., съгласно нот.акт №58, том V, дело №1050, вх.рег.№1841/07.06.2002 г., собственост на „Ресторанти и специализирани вагони“ АД. След придобиването същият ще бъде предоставен на „Тролейбусен транспорт - Враца“ ЕООД, за изграждане на собствена автогара, което ще затвърди позицията на дружеството като социално значим и ангажиран превозвач. 
В тази връзка е изготвена експертна оценка от независим оценител, съгласно която пазарната стойност на имота, възлиза на 30 580 /тридесет хиляди петстотин и осемдесет/ лева.

На следващо място в Община Враца е постъпило писмо вх.№2400-1005/11.06.2021 г., с приложен Протокол от Заседание на Съвета на Директорите на „Ресторанти и специализирани вагони“ АД, с който е взето решение гореописаният имот да бъде продаден. 
На основание чл.8, ал.9 от Закона за общинската собственост и чл. 8, ал. 1, т .3 от Наредбата за реда за придобиване, управление и разпореждане с общинско имущество, разходите за придобиване на имота са предвидени по бюджета на Община Враца за 2021 г.
Предвид разпоредбите на чл. 34, ал. 1 и ал. 2 от Закона за общинската собственост, общината придобива възмездно право на собственост върху имоти след решение на общинския съвет. Въз основа на решението на общинския съвет се сключва договор от кмета на общината.  
            Във връзка с гореизложеното предлагам Общински съвет – Враца да вземе решение за възмездно придобиване на право на собственост върху недвижимия имот, собственост на „Ресторанти и специализирани вагони“ АД, съгласно предложения проект за решение.
    
Приложения: 

Мотивирано предложение вх.№2600-1663/11.06.2021 г. от Виктория Начева – Управител на „Тролейбусен транспорт - Враца“ ЕООД; Нот.акт №58, том V, дело №1050, вх.рег.№1841/ 07.06.2002 г.; Протокол от Заседание на Съвета на Директорите на „Ресторанти и специализирани вагони“ АД от 07.06.2021 г.; Пазарна оценка, изготвена от независим оценител.

ОТНОСНО: Възмездно придобиване право на собственост върху недвижим имот, представляващ сграда с идентификатор 12259.1021.122.6 по Кадастралната карта на гр.Враца
                ОБЩИНСКИ СЪВЕТ
На основание чл. 21, ал. 1, т. 8 и ал. 2 от ЗМСМА, чл.8, ал.9, чл. 34, ал. 1 и ал. 2 от Закона за общинската собственост, във връзка с чл. 8, ал. 1, т .3 от Наредбата за реда за придобиване, управление и разпореждане с общинско имущество и при мотиви, изложени в Предложението,
РЕШИ:
1. Допълва Програма за управление и разпореждане с имотите – общинска собственост през 2021 г., в раздел ІІІ. Разпореждане с имотите - общинска собственост, т.4. Придобиване на имоти, с недвижим имот, представляващ сграда с идентификатор 12259.1021.122.6 по Кадастралната карта на гр.Враца, ведно с прилежащите й части, с площ 232 кв.м., находяща се на ул. „Васил Кънчов“, гр.Враца, собственост на „Ресторанти и специализирани вагони“ АД, ЕИК 831582880.
2. Дава съгласие Община Враца да придобие възмездно правото на собственост върху имота по т.1, за сумата от 30 580 /тридесет хиляди петстотин и осемдесет/ лева, съгласно пазарна оценка, изготвена от независим оценител.

3. Възлага на Кмета на Община Враца да проведе всички последващи действия по изпълнение на настоящото решение.

